У сваім мастацкім афармленні заблудаўскае Евангелле ўзыходзіць да традыцый беларускага мастацтва кнігі, якое ўсваю чаргу зведвала заходнееўрапейскі ўплыў. Упершыню І. Фёдараў і П. Мсціславец у сваёй творчай практыцы ўвялі ў кнігу тытульны ліст, упрыгожылі яе геральдычнай гравюрай, канцоўкамі. Геральдычная гравюра як самастойная ва ўсходнім кнігадрукаванні раней не сустракаецца. Менавіта яна надае кнізе свецкі характар.